મહેસાણાનાં ફાયર સ્ટેશનમાં શહેરમાં શાકભાજી, ફ્રૂટ અને ખાણીપીણીની લારીઓ ધરાવતાં ફેરીયા સાથે પાલીકા પ્રમુખ ઘનશ્યામ સોલંકીએ બેઠક કરી હતી.આ બેઠકમાં ઉપપ્રમુખ પુરીબેન પટેલ, વિરોધપક્ષનાં નેતા કીર્તિ પટેલ, પૂર્વ ઉપપ્રમુખ જયદીપસિંહ ડાભી, કોર્પોરેટરો રમેશ ભૂરી, સંજય બ્રહ્મભટ્ટ, ભાવનાબેન ગોર, ભરત પટેલ, મહેશ ચૌહાણ પણ ઉપસ્થિત રહ્યાં હતા.આ તબક્કે ઉપપ્રમુખ પુરીબેન પટેલ, ભાવનાબેન ગોર અને પૂર્વ ઉપપ્રમુખ જયદીપસિંહ ડાભીએ શહેરની શોભા વધે તે માટે ગંદકી નહી કરી, જાહેર રોડ પર લારી ઉભી નહી રાખવાની તાકીદ કરી હતી.